	[image: image4.jpg]



	[image: image5.png]Wz
Kyneay

Mopowtikd Mpaweio Kunplakic MpeoBeiac






	[image: image2.jpg]



	[image: image3.png]Wz
Kyneay

Mopowtikd Mpaweio Kunplakic MpeoBeiac







	Παρουσίαση του βιβλίου του Μάριου Μιχαηλίδη
Έρρικα

Δεκαοκτώ αφηγηματικές γραφές

στο Σπίτι της Κύπρου

Την Τρίτη 18 Δεκεμβρίου 2018, στις 19:00, το Σπίτι της Κύπρου και οι Εκδόσεις Momentum, παρουσιάζουν στο Σπίτι της Κύπρου, Ξενοφώντος 2Α στο Σύνταγμα, το νέο βιβλίο του Μάριου Μιχαηλίδη, με τίτλο Έρρικα. Δεκαοκτώ αφηγηματικές γραφές.
Αυτή τη φορά ο Μάριος Μιχαηλίδης επιλέγει τη μικρή φόρμα για να εκφράσει με τον δικό του, ιδιαίτερο τρόπο, σωρευμένες σκέψεις, συναισθήματα και προβληματισμούς. Οι Δεκαοκτώ αφηγηματικές γραφές είναι μια επιλογή από κείμενα που προέκυψαν τα τελευταία 10 χρόνια. Από αυτά, άλλα αφορμώνται από πραγματικά περιστατικά που τροφοδότησαν και κινητοποίησαν τη δημιουργική έμπνευσή του συγγραφέα, ενώ άλλα έχουν ως πηγή μαρτυρίες και γεγονότα της πρόσφατης ιστορίας. Από τη συλλογή δεν λείπουν οι μυθοπλασίες που ξαφνιάζουν ευχάριστα για την πρωτοτυπία των θεμάτων, για την πλοκή, καθώς και για την ιδιαίτερη γλωσσική σκευή και το ύφος του λόγου, στοιχεία που η κριτική πιστώνει ως σταθερά γνωρίσματα του συγγραφέα.

Για το βιβλίο θα μιλήσουν, ο Καρδιολόγος δρ Νίκος Ερρίκου Ιωάννου, η Διδάκτωρ Φιλολογίας Αγάθη Γεωργιάδου και ο Επιστημονικός Συνεργάτης στο Εργαστήριο ΜΕΘΕΞΗ του Τμήματος Κοινωνιολογίας του  Παντείου Πανεπιστημίου δρ Ιωάννης Χρ. Ιακωβίδης. Αποσπάσματα από το βιβλίο θα διαβάσει ο ηθοποιός Τρύφων Καρατζάς. Στο πιάνο η μουσικοσυνθέτις Τζένη Τσίλη.
________________________
Ο ποιητής και πεζογράφος Μάριος Μιχαηλίδης γεννήθηκε στην Κύπρο και ζει στην Αθήνα. Αποφοίτησε από τη Φιλοσοφική Σχολή του Πανεπιστημίου Αθηνών και απέκτησε πτυχίο ΜA Ed. από το Πανεπιστήμιο Αrkansas, (ΗΠΑ). Έχει εκδώσει πέντε ποιητικές συλλογές και πέντε αφηγήματα. Τρία έργα του, η ποιητική συλλογή Σαν άλλοθι οι λέξεις (Μεταίχμιο 2003) το μυθιστόρημα Ο Οστεοφύλαξ (Μεταίχμιο 2007) και η νουβέλα Ο Ανακριτής (Γαβριηλίδης, 2012), τιμήθηκαν με το Κρατικό Βραβείο του Υπουργείου Παιδείας και Πολιτισμού της Κυπριακής Δημοκρατίας. Το μυθιστόρημα Ανατολικά της Αττάλειας βόρεια της Λευκωσίας (Momentum, 2014) μεταφράστηκε στα τουρκικά και στα γερμανικά από τις εκδόσεις VERLAG AUF DEM RUFFEL. Είναι μέλος της Εταιρείας Συγγραφέων και του Κύκλου Ποιητών.

